এবার দেখি, ঘরে কয়জন ঢুকেছিল। মানবাধিকার কমিশনের ফ্যাক্ট ফাইন্ডিং কমিটির সুত্রে জানা যায় যে, কমপক্ষে একজন বাড়ির ভিতরে ঢুকেছিল (নিউ এজ, ৬ মার্চ)। সিএইচটি জুম্মলান্ড এর অনলাইনে আপলোড করা ভিডিওতে দেখা যায় যে, রাঙামাটিতে প্রেস কনফারেন্সে মারমা দুই বোনের ছোট ভাই সাংবাদিকদের প্রশ্নের উত্তরে বলছে ‘একজন’ ঘরে ঢুকেছিল। (https://www.facebook.com/video.php?v=808551769327527)। আনসার বা সেনাবাহিনী শুরু থেকেই দাবী করছিল যে, পেট্রোলের একজন সদস্য ঐ ঘরে ঢুকেছিল। দেববাক্য মিথ্যে হওয়ার সুযোগ নেই বলে, হয়ত আমদের কেউ কেউ এখনো বিশ্বাস করতে বাধ্য যে, একজন নয় একাধিক ব্যক্তিই ঢুকেছিল!